Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: Az Országos Választási Bizottság a választási eljárásról szóló 1997. évi C. törvény 34. §-a (2) bekezdésének j) pontja
Paragraph Index: 975

1979. március 26-án megkötött Békeszerződéshez kapcsolódó — 1981. augusztus 3-án létrehozott — Jegyzőkönyvre, valamint ezen Jegyzőkönyv alapján, a Magyar Köztársaság Kormánya és az MFO Főigazgatója között, a Multinacionális Erők és Megfigyelők (MFO) kötelékében részt vevő magyar kontingens tárgyában létrejött Megállapodásra. A Jegyzőkönyv Függelékének 11. Cikke d) pontjának megfelelően javasolom Izrael Állam Kormánya és a Magyar Köztársaság Kormánya között a következő kiegészítő megállapodás létrehozását. Ez a kiegészítő megállapodás az MFO azon magyar katonai tagjaira vonatkozik (az Izraelben található, bármely MFO Irodához kijelölt személyekre nem vonatkozik, őket hivatalos szolgálatban levőnek kell tekinteni kijelölésük időtartama alatt), akik belépnek Izraelbe, amely a Jegyzőkönyv Függelékének 3. bekezdése alapján a fogadó állam (a továbbiakban: Izrael), szabadság eltöltése (eltávozás) céljából, vagy akik hivatalos szolgálat teljesítése céljából lépnek be Izraelbe és a belépést követően szabadságukat (eltávozásukat) töltik Izraelben, és akik felett (a továbbiakban: az MFO szabadságukat töltő magyar tagjai) más esetekben az Önök Kormánya joghatósággal rendelkezik [a Jegyzőkönyv Függeléke 11. bekezdésének a) pontja alapján]. Ez a megállapodás nem sértheti Izrael azon jogát, hogy egyedi esetekben — a Függelék 11. bekezdésének c) pontja értelmében — a mentességről való lemondást kérje.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes